

# Mandat for nasjonalt samarbeidsforum for Nasjonal kompetansetjeneste for døvblinde (NKDB)

## Formål

Å utvikle NKDBs tjenestetilbud gjennom samarbeid, rådgiving, aktiv medvirkning og systematiske tilbakemeldinger.

## Oppgaver

Samarbeidsforumet skal ivareta brukerperspektivet og medbestemmelse på individnivå, tjenestenivå, systemnivå og politisk nivå, med hovedvekt på tjeneste- og systemnivå. Samarbeidsforum skal ikke behandle saker som omhandler enkeltbrukere.

Samarbeidsforumet skal blant annet:

* uttale seg om og gi råd i alle saker som angår tjenester fra NKDB
* gis mulighet til å uttale seg om rammeavtaler, årlige ytelsesavtaler, årsrapportering og planer for vesentlige endringer

Ved behov kan samarbeidsforumet arrangere spesielle temamøter.

## Sammensetting og arbeidsmåte

Samarbeidsforumet har seks faste medlemmer og seks varamedlemmer. Fordelingen er som følger:

Fra brukerorganisasjonene:

* inntil to representanter fra Foreningen Norges døvblinde (FNDB)
* inntil to representant fra FNDB avdeling døvblindfødte
* inntil to representant fra Landsforbundet for kombinert syns- og hørselshemmede/døvblinde (LSHDB)

Fra Nasjonal kompetansetjeneste for døvblinde:

* flest mulig av lederne fra de ulike enhetene, minimum to
* leder for koordineringsenheten

Leder for koordineringsenheten er møteleder. Det skal holdes to til tre møter i året.

## Sekretariatsfunksjon og økonomi

Koordineringsenheten har sekretærfunksjon. Den innkaller til møter, arrangerer møter og skriver referat. Referat sendes alle.

Koordineringsenheten dekker utgifter til reise og opphold for to representant fra hver av brukerorganisasjonene i forbindelse med møter og gir møtegodtgjørelse etter statens satser.